text: Danmark blev renere i weekenden
  20 april 2010 kl. 14.11
  Og nu skal børn gøre landet endnu renere
   
  Danmark er blevet 90 tons affald renere. 
  Danmarks Naturfredningsforening har nu gjort resultatet op efter affaldsindsamlingen søndag den 18. april. 
  Specielt plastik og engangsemballage som flasker og dåser blev indsamlet i stor stil.
  De frivillige samlede ikke færre end 120.000 antal dåser. 
  Mange af dem er grænsedåser fra den tyske grænse uden pantmærke. 
  - Jeg ser frem til, at vores nye miljøminister sørger for at få pant på den halve milliard dåser, danskerne køber syd for grænsen hvert år. Det kan ikke passe, at frivillige danskere år efter år skal indsamle så mange dåser i naturen og langs vejene, siger René la Cour Sell, direktør i Danmarks Naturfredningsforening. 
  Fra nu og ugen ud er det skolernes og daginstitutionernes tur til at samle affald. I løbet af ugen vil 61.700 børn drage ud med affaldssækken og give naturen en hånd. 
  - Vi håber, at affaldsindsamlingen kan være med at puste til en adfærdsændring, så folk tænker sig bedre om, når de skal af med deres affald. Det tager adskillige hundrede år for naturen at nedbryde en dåse, der ligger i naturen, og det sparer en masse energi at genanvende dåserne, siger René la Cour Sell. 
  Børnehave samler affald - Fladhøj Børnehave  Skovbrynet 4, Rødekro - aftale med grøn stue og Marion klokken 9.30
  